วัดนายโรง ตั้งโรงทานแจกอาหาร-หน้ากากผ้า
ภาพจาก :วัดนายโรง 4.0เมื่อวันที่ 3 เม.ย. ที่วัดนายโรง เขตบางกอกน้อย กรุงเทพฯ มีพิธีเปิดศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อ ไวรัสโคโรนา 2019 หรือ โควิด-19 ประจำแขวงอรุณอมรินทร์ โดยมีพระพิมลภาวนาพิธาน (สวง ยุตฺตธมฺโม) ผู้ช่วยเจ้าอาวาสวัดระฆังโฆสิตาราม ผู้รักษาการเจ้าคณะเขตบางกอกน้อย เป็นประธานฝ่ายสงฆ์ นายณรงค์ ทรงอารมณ์ ผอ.สำนักงานพระพุทธศาสนาแห่งชาติ (พศ.) เป็นประธานฝ่ายฆราวาส ซึ่งในขณะนี้มีการจัดตั้งศูนย์ช่วยเหลือฯ หรือโรงทาน ตามพระดำริสมเด็จพระสังฆราช แล้ว 176 แห่งทั่วประเทศพระครูรัตนโสภณ เจ้าอาวาสวัดนายโรง กล่าวว่า วัดนายโรงให้การช่วยเหลือประชาชนที่ได้รับผลกระทบจากการระบาดของโรคโควิด-19 มาตั้งแต่วันที่ 18 มี.ค. เมื่อได้รับการประสานจากพระพิมลภาวนาพิธาน ผู้รักษาการเจ้าคณะเขตบางกอกน้อย และพระราชสุวรรณเวที (สันติ สนฺติญาโณ) เจ้าอาวาสวัดสุวรรณคีรี เจ้าคณะแขวงอรุณอมรินทร์ เพื่อจัดตั้งโรงทานตามพระดำริของสมเด็จพระสังฆราช ทางวัดนายโรงจึงมีความพร้อมที่จะดำเนินการจัดตั้งโรงทาน โดยจะเริ่มแจกอาหารตั้งแต่เวลา 12.00-14.00 น. รวมทั้งจะมีการแจกหน้ากากอนามัย หรือหน้ากากผ้าให้กับผู้ที่เดินทางมาที่วัดด้วย ซึ่งเบื้องต้นจะมีการเตรียมอาหารไว้แจกประชาชนที่เดือดร้อนประมาณ 100 รายต่อวัน นอกจากนี้ทางวัดนายโรงจะมีการจัดตั้งกองทุน เพื่อสนับสนุนการดำเนินงานจัดตั้งโรงทานดังกล่าว สำหรับผู้ที่สนใจร่วมบริจาคเข้ากองทุนเพื่อสนับสนุนการจัดตั้งโรงทาน วัดนายโรง สามารถติดต่อได้ที่วัดนายโรง เขตบางกอกน้อย กรุงเทพฯ.
เปิดศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อ ไวรัสโคโรนา 2019 หรือ โควิด-19 ประจำแขวงอรุณอมรินทร์ โดยมีพระพิมลภาวนาพิธาน (สวง ยุตฺตธมฺโม)
โควิด-19,ไวรัสโคโรนา,COVID-19,วัดนายโรง,ศูนย์ช่วยเหลือ,โรงทาน,ข่าววันนี้